               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.6.2018
            COM(2018) 477 final
            2018/0255(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της δεύτερης δόσης για το 2018

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Η πρόταση αφορά σχέδιο απόφασης του Συμβουλίου για τη 2η δόση των χρηματοδοτικών συνεισφορών στο Ευρωπαϊκό Ταμείο Ανάπτυξης (ΕΤΑ) που πρέπει να καταβάλουν τα κράτη μέλη το 2018.

                  Η διαχείριση του 11ου ΕΤΑ και των άλλων κονδυλίων του ΕΤΑ που είναι ακόμη ανοικτά (δηλ. του 8ου, του 9ου και του 10ου ΕΤΑ) γίνεται σύμφωνα με τους ακόλουθους κανόνες:

                  την τρέχουσα συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου (εφεξής η «συμφωνία εταιρικής σχέσης ΑΚΕ-ΕΕ»), όπως τροποποιήθηκε τελευταία
                     1
                  ,

                  την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                     2
                   (εφεξής «η εσωτερική συμφωνία για το 11ο ΕΤΑ),

                  τον κανονισμό (ΕΕ) 2015/323 του Συμβουλίου σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης
                     3
                   (εφεξής «ο δημοσιονομικός κανονισμός του 11ου ΕΤΑ»).

                  Τα προαναφερθέντα έγγραφα περιλαμβάνουν τις πολυετείς δεσμεύσεις των κρατών μελών να υποστηρίξουν οικονομικά το ταμείο του ΕΤΑ. Ο δημοσιονομικός κανονισμός του 11ου ΕΤΑ προβλέπει τακτικές συνεισφορές των κρατών μελών στο ταμείο του ΕΤΑ σύμφωνα με προκαθορισμένες οικονομικές δεσμεύσεις. Οι τακτικές συνεισφορές πραγματοποιούνται βάσει τεχνικών αποφάσεων του Συμβουλίου στις οποίες αποτυπώνεται η υλοποίηση των οικονομικών δεσμεύσεων που έχουν αποφασισθεί προηγουμένως.

                  Ορισμένες επικεφαλίδες της αιτιολογικής έκθεσης δεν έχουν, επομένως, εφαρμογή στις προσκλήσεις για καταβολή τακτικών συνεισφορών, όπως η παρούσα.

               2.ΝΟΜΙΚΑ ΣΤΟΙΧΕΙΑ

               •Νομική βάση

                  Το άρθρο 7 της εσωτερικής συμφωνίας του 11ου ΕΤΑ προβλέπει τη διαδικασία σύμφωνα με την οποία πρέπει να αποφασιστούν οι συνεισφορές των κρατών μελών στο ΕΤΑ.

                  Σύμφωνα με το άρθρο 21 παράγραφος 3 του δημοσιονομικού κανονισμού του 11ου ΕΤΑ, η Επιτροπή υποβάλλει την πρότασή της σχετικά με τις συνεισφορές των κρατών μελών όσον αφορά τη δεύτερη δόση πριν από τις 15 Ιουνίου. Το Συμβούλιο πρέπει να αποφασίσει σχετικά με την παρούσα πρόταση το αργότερο εντός 21 ημερολογιακών ημερών μετά την υποβολή της παρούσας πρότασης.

                  Το άρθρο 21 παράγραφος 4 του δημοσιονομικού κανονισμού του 11ου ΕΤΑ προβλέπει κανόνες σχετικά με το περιεχόμενο της πρότασης της Επιτροπής.

               •Λοιπά νομικά στοιχεία

                  Σύμφωνα με το άρθρο 21 παράγραφος 7 του δημοσιονομικού κανονισμού του 11ου ΕΤΑ, το ποσό που τελεί υπό τη διαχείριση της Ευρωπαϊκής Επιτροπής και το ποσό που τελεί υπό τη διαχείριση της Ευρωπαϊκής Τράπεζας Επενδύσεων (ΕΤΕπ) προσδιορίζονται χωριστά.

                  Σύμφωνα με το άρθρο 52 του δημοσιονομικού κανονισμού του 11ου ΕΤΑ, η ΕΤΕπ διαβίβασε στην Ευρωπαϊκή Επιτροπή τις επικαιροποιημένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

                  Σύμφωνα με το άρθρο 22 παράγραφος 1 του δημοσιονομικού κανονισμού του 11ου ΕΤΑ, οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ, το ένα μετά το άλλο. Επομένως, οι προσκλήσεις καταβολής συνεισφορών στην παρούσα πρόταση αφορούν τα ποσά του 10ου ΕΤΑ για την ΕΤΕπ και τα ποσά του 11ου ΕΤΑ για την Ευρωπαϊκή Επιτροπή.

                  Το άρθρο 23 παράγραφος 1 του δημοσιονομικού κανονισμού του 11ου ΕΤΑ προβλέπει ότι, εάν οι δόσεις συνεισφορών που καθίστανται απαιτητές δεν καταβληθούν εντός της καθοριζόμενης προθεσμίας, το αντίστοιχο κράτος μέλος υποχρεούται σε καταβολή τόκων επί του μη καταβληθέντος ποσού. Οι λεπτομέρειες πληρωμής των τόκων διευκρινίζονται στο ίδιο άρθρο.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Δεν υπάρχουν δημοσιονομικές επιπτώσεις.

               2018/0255 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της δεύτερης δόσης για το 2018

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                  4
                («η εσωτερική συμφωνία»), και ιδίως το άρθρο 7,

               Έχοντας υπόψη τον κανονισμό (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης («ο δημοσιονομικός κανονισμός του 11ου ΕΤΑ»)
                  5
               , και ιδίως το άρθρο 21 παράγραφοι 3 και 4,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με τη διαδικασία που προβλέπεται στα άρθρα 21 έως 24 του δημοσιονομικού κανονισμού του 11ου ΕΤΑ, η Ευρωπαϊκή Επιτροπή υποβάλλει έως τις 15 Ιουνίου 2018 πρόταση στην οποία προσδιορίζονται α) το ποσό της δεύτερης δόσης της συνεισφοράς για το 2018· β) αναθεωρημένο ετήσιο ποσό της συνεισφοράς για το έτος 2018, σε περιπτώσεις κατά τις οποίες το ποσό παρεκκλίνει από τις πραγματικές ανάγκες,

               (2)Σύμφωνα με το άρθρο 52 του δημοσιονομικού κανονισμού του 11ου ΕΤΑ, η Ευρωπαϊκή Τράπεζα Επενδύσεων διαβίβασε στην Ευρωπαϊκή Επιτροπή, στις 15 Απριλίου 2018, τις επικαιροποιημένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της,

               (3)Το άρθρο 22 παράγραφος 1 του δημοσιονομικού κανονισμού του 11ου ΕΤΑ ορίζει ότι οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ. Συνεπώς, θα πρέπει να γίνει πρόσκληση για ποσά του 10ου ΕΤΑ για την ΕΤΕπ και τα ποσά του 11ου ΕΤΑ για την Επιτροπή.

               (4)Δυνάμει της απόφασης (ΕΕ) 2017/2171
                  6
               , το Συμβούλιο εξέδωσε στις 20 Νοεμβρίου 2017, βάσει πρότασης της Ευρωπαϊκής Επιτροπής, την απόφαση να καθοριστεί το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2018 σε 4 550 000 000 EUR για την Ευρωπαϊκή Επιτροπή και σε 250 000 000 EUR για την Ευρωπαϊκή Τράπεζα Επενδύσεων,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Οι μεμονωμένες συνεισφορές προς το Ευρωπαϊκό Ταμείο Ανάπτυξης που πρέπει να καταβληθούν από τα κράτη μέλη στην Ευρωπαϊκή Επιτροπή και την Ευρωπαϊκή Τράπεζα Επενδύσεων ως δεύτερη δόση για το 2018 καθορίζονται στον πίνακα του παραρτήματος της παρούσας απόφασης.

               Άρθρο 2

               Το ετήσιο ποσό των συνεισφορών των κρατών μελών στο ΕΤΑ για το 2018 αναθεωρείται σε 4 500 000 000 EUR. Κατανέμεται σε 4 250 000 000 EUR για την Επιτροπή και 250 000 000 EUR για την ΕΤΕπ.

               Άρθρο 3

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Άρθρο 4

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 317 της 15.12.2000, σ. 3

                     (2)

                        ΕΕ L 210 της 6.8.2013, σ. 1

                     (3)

                        ΕΕ L 58 της 3.3.2015, σ. 17-38

                     (4)

                        ΕΕ L 210 της 6.8.2013, σ. 1

                     (5)

                        ΕΕ L 58 της 3.3.2015, σ. 17-38

                     (6)

                        ΕΕ L 306 της 22.11.2017, σ. 21-23

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,15.6.2018
            COM(2018) 477 final
            ΠΑΡΑΡΤΗΜΑ
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της δεύτερης δόσης για το 2018.

               ΠΑΡΑΡΤΗΜΑ

                        ΚΡΑΤΗ ΜΕΛΗ

                        Κλείδα 10ου ΕΤΑ %

                        Κλείδα 11ου ΕΤΑ %

                        2η δόση 2018 (EUR)

                        Σύνολο

                        Επιτροπή

                        ΕΤΕπ

                        11ο ΕΤΑ

                        10ο ΕΤΑ

                        ΒΕΛΓΙΟ

                        3,53

                        3,24927

                        42.240.510,00

                        3.530.000,00

                        45.770.510,00

                        ΒΟΥΛΓΑΡΙΑ

                        0,14

                        0,21853

                        2.840.890,00

                        140.000,00

                        2.980.890,00

                        ΤΣΕΧΙΚΗ ΔΗΜΟΚΡΑΤΙΑ

                        0,51

                        0,79745

                        10.366.850,00

                        510.000,00

                        10.876.850,00

                        ΔΑΝΙΑ

                        2,00

                        1,98045

                        25.745.850,00

                        2.000.000,00

                        27.745.850,00

                        ΓΕΡΜΑΝΙΑ

                        20,50

                        20,57980

                        267.537.400,00

                        20.500.000,00

                        288.037.400,00

                        ΕΣΘΟΝΙΑ

                        0,05

                        0,08635

                        1.122.550,00

                        50.000,00

                        1.172.550,00

                        ΙΡΛΑΝΔΙΑ

                        0,91

                        0,94006

                        12.220.780,00

                        910.000,00

                        13.130.780,00

                        ΕΛΛΑΔΑ

                        1,47

                        1,50735

                        19.595.550,00

                        1.470.000,00

                        21.065.550,00

                        ΙΣΠΑΝΙΑ

                        7,85

                        7,93248

                        103.122.240,00

                        7.850.000,00

                        110.972.240,00

                        ΓΑΛΛΙΑ

                        19,55

                        17,81269

                        231.564.970,00

                        19.550.000,00

                        251.114.970,00

                        ΚΡΟΑΤΙΑ

                        0,00

                        0,22518

                        2.927.340,00

                        0,00

                        2.927.340,00

                        ΙΤΑΛΙΑ

                        12,86

                        12,53009

                        162.891.170,00

                        12.860.000,00

                        175.751.170,00

                        ΚΥΠΡΟΣ

                        0,09

                        0,11162

                        1.451.060,00

                        90.000,00

                        1.541.060,00

                        ΛΕΤΟΝΙΑ

                        0,07

                        0,11612

                        1.509.560,00

                        70.000,00

                        1.579.560,00

                        ΛΙΘΟΥΑΝΙΑ

                        0,12

                        0,18077

                        2.350.010,00

                        120.000,00

                        2.470.010,00

                        ΛΟΥΞΕΜΒΟΥΡΓΟ

                        0,27

                        0,25509

                        3.316.170,00

                        270.000,00

                        3.586.170,00

                        ΟΥΓΓΑΡΙΑ

                        0,55

                        0,61456

                        7.989.280,00

                        550.000,00

                        8.539.280,00

                        ΜΑΛΤΑ

                        0,03

                        0,03801

                        494.130,00

                        30.000,00

                        524.130,00

                        ΚΑΤΩ ΧΩΡΕΣ

                        4,85

                        4,77678

                        62.098.140,00

                        4.850.000,00

                        66.948.140,00

                        ΑΥΣΤΡΙΑ

                        2,41

                        2,39757

                        31.168.410,00

                        2.410.000,00

                        33.578.410,00

                        ΠΟΛΩΝΙΑ

                        1,30

                        2,00734

                        26.095.420,00

                        1.300.000,00

                        27.395.420,00

                        ΠΟΡΤΟΓΑΛΙΑ

                        1,15

                        1,19679

                        15.558.270,00

                        1.150.000,00

                        16.708.270,00

                        ΡΟΥΜΑΝΙΑ

                        0,37

                        0,71815

                        9.335.950,00

                        370.000,00

                        9.705.950,00

                        ΣΛΟΒΕΝΙΑ

                        0,18

                        0,22452

                        2.918.760,00

                        180.000,00

                        3.098.760,00

                        ΣΛΟΒΑΚΙΑ

                        0,21

                        0,37616

                        4.890.080,00

                        210.000,00

                        5.100.080,00

                        ΦΙΝΛΑΝΔΙΑ

                        1,47

                        1,50909

                        19.618.170,00

                        1.470.000,00

                        21.088.170,00

                        ΣΟΥΗΔΙΑ

                        2,74

                        2,93911

                        38.208.430,00

                        2.740.000,00

                        40.948.430,00

                        ΗΝΩΜΕΝΟ ΒΑΣΙΛΕΙΟ

                        14,82

                        14,67862

                        190.822.060,00

                        14.820.000,00

                        205.642.060,00

                        ΣΥΝΟΛΟ ΕΕ-28

                        100,00

                        100,00

                        1.300.000.000,00

                        100.000.000,00

                        1.400.000.000,00


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.8.2018
            COM(2018) 565 final
            2018/0297(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο της συνάντησης των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης

               ΑΙΤΙΟΛΟΓΙΚΗ ΕΚΘΕΣΗ

               1.Αντικειμενο της προτασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο της συνάντησης των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης («συνάντηση των Συμμετεχόντων»), όσον αφορά την προβλεπόμενη έκδοση απόφασης σχετικά με το αίτημα της Τουρκίας να γίνει Συμμετέχων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης («ο Διακανονισμός») του Οργανισμού Οικονομικής Συνεργασίας και Ανάπτυξης («ΟΟΣΑ»).

               2.Πλαισιο της προτασης

               2.1.Διακανονισμός για τις εξαγωγικές πιστώσεις οι οποίες τυγχάνουν δημόσιας στήριξης

               Ο Διακανονισμός αποτελεί «συμφωνία κυρίων» μεταξύ της ΕΕ, των ΗΠΑ, του Καναδά, της Ιαπωνίας, της Κορέας, της Νορβηγίας, της Ελβετίας, της Αυστραλίας και της Νέας Ζηλανδίας, η οποία έχει ως στόχο να παράσχει ένα πλαίσιο για την ορθή χρήση των εξαγωγικών πιστώσεων που τυγχάνουν δημόσιας στήριξης. Στην πράξη, αυτό σημαίνει τη δημιουργία ισότιμων όρων ανταγωνισμού (όπου ο ανταγωνισμός βασίζεται στην τιμή και την ποιότητα των εξαγόμενων εμπορευμάτων και όχι στους παρεχόμενους χρηματοοικονομικούς όρους) και την προσπάθεια να καταργηθούν οι επιδοτήσεις και οι στρεβλώσεις του εμπορίου που συνδέονται με εξαγωγικές πιστώσεις οι οποίες τυγχάνουν δημόσιας στήριξης. Ο Διακανονισμός τέθηκε σε ισχύ τον Απρίλιο του 1978, έχει αόριστη διάρκεια και, παρότι στηρίζεται διοικητικά από τη Γραμματεία του ΟΟΣΑ, δεν αποτελεί πράξη του ΟΟΣΑ
                  1
               .

               Ο Διακανονισμός υπόκειται σε τακτικές επικαιροποιήσεις ώστε να λαμβάνει υπόψη τις νέες τεχνικές εξελίξεις και τις εξελίξεις πολιτικής που επηρεάζουν τις εξαγωγικές πιστώσεις σε διάφορους τομείς. Ο Διακανονισμός έχει μεταφερθεί στις εθνικές νομοθεσίες και, ως εκ τούτου, έχει καταστεί νομικά δεσμευτικός στην ΕΕ μέσω του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου
                  2

                  3
               . Οι επικαιροποιήσεις ενσωματώνονται στην ενωσιακή νομοθεσία μέσω κατ’ εξουσιοδότηση πράξεων δυνάμει του άρθρου 2 του εν λόγω κανονισμού.

               2.2.Η συνάντηση των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης

               Στο άρθρο 67 του Διακανονισμού προβλέπεται ότι «Οι Συμμετέχοντες προβαίνουν σε τακτική ανασκόπηση της λειτουργίας του Διακανονισμού. Κατά την ανασκόπηση, οι Συμμετέχοντες εξετάζουν, μεταξύ άλλων, τις διαδικασίες γνωστοποίησης, την εφαρμογή και λειτουργία του συστήματος των ΔΠΕ, τους κανόνες και τις διαδικασίες της συνδεδεμένης βοήθειας, τα προβλήματα που αφορούν την ευθυγράμμιση, τις προηγούμενες δεσμεύσεις και τις δυνατότητες ευρύτερης συμμετοχής στον Διακανονισμό».

               Η Ευρωπαϊκή Επιτροπή εκπροσωπεί την Ένωση στη συνάντηση των Συμμετεχόντων, όπου οι αποφάσεις σχετικά με όλες τις τροποποιήσεις στον Διακανονισμό λαμβάνονται συναινετικά. Η θέση της Ένωσης εγκρίνεται από το Συμβούλιο και συζητείται με τους εκπροσώπους των κρατών μελών στο πλαίσιο της ομάδας εργασίας για τις εξαγωγικές πιστώσεις
                  4
               .

               2.3.Η προβλεπόμενη πράξη της συνάντησης των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης

               Στο άρθρο 3 του Διακανονισμού προβλέπεται ότι «Άλλα μέλη και μη μέλη του ΟΟΣΑ είναι δυνατόν να κληθούν να συμμετάσχουν από τους σημερινούς Συμμετέχοντες». Η Τουρκία είναι μέλος του ΟΟΣΑ από τις 2 Αυγούστου 1961.

               Με επιστολή της 20ής Σεπτεμβρίου 2017 απευθυνόμενη στον πρόεδρο της συνάντησης των Συμμετεχόντων στον Διακανονισμό, η Τουρκία ζήτησε να γίνει Συμμετέχων στον Διακανονισμό.

               Το αίτημα της Τουρκίας συζητήθηκε στη συνάντηση των Συμμετεχόντων κατά την εμπιστευτική συνεδρίαση της 15ης Νοεμβρίου 2017. Δεν ελήφθη απόφαση, καθώς οι Συμμετέχοντες, συμπεριλαμβανομένης της ΕΕ, δεν είχαν διαμορφώσει θέση για το θέμα αυτό.

               Την εβδομάδα της 12ης Νοεμβρίου 2018 η συνάντηση των Συμμετεχόντων στον Διακανονισμό πρέπει να εκδώσει απόφαση σχετικά με το εν λόγω αίτημα της Τουρκίας («η προβλεπόμενη πράξη»).

               Η προβλεπόμενη πράξη θα γίνει δεσμευτική για τα μέρη σύμφωνα με το άρθρο 67 του Διακανονισμού.

               3.Θεση που πρεπει να ληφθει εξ ονοματος της Ενωσης

               Η Τουρκία συμμετέχει ως παρατηρητής στον Διακανονισμό από το 2006.

               Η Τουρκία έχει ήδη την υποχρέωση να συμμορφώνεται με τη νομοθεσία της ΕΕ για την πολιτική εξαγωγικών πιστώσεων που τυγχάνουν δημόσιας στήριξης, σύμφωνα με το άρθρο 12 της συμφωνίας τελωνειακής ένωσης ΕΕ-Τουρκίας, στο οποίο προβλέπεται ότι:

               «[...] η Τουρκία εφαρμόζει, έναντι των χωρών μη μελών της Κοινότητας, διατάξεις και μέτρα εφαρμογής που αντιστοιχούν κατ' ουσίαν με τις διατάξεις και τα μέτρα που ισχύουν στο πλαίσιο της εμπορικής πολιτικής της Κοινότητας και που θεσπίζονται από τους ακόλουθους κανονισμούς: […] - απόφαση 93/112/ΕΟΚ του Συμβουλίου (σχετικά με τις εξαγωγικές πιστώσεις οι οποίες τυγχάνουν δημόσιας στήριξης)
                  5
               »

               Η απόφαση 93/112/ΕΟΚ του Συμβουλίου έχει πλέον αντικατασταθεί από τον κανονισμό (ΕΕ) αριθ. 1233/2011 και, παρότι η Τουρκία δεν έχει ευθυγραμμιστεί πλήρως με τη νομοθεσία της ΕΕ για τις εξαγωγικές πιστώσεις (όπως αναφερόταν ήδη στην έκθεση του 2016 για την Τουρκία
                  6
               ), εάν η Τουρκία γίνει δεκτή ως Συμμετέχων στον Διακανονισμό του ΟΟΣΑ, το γεγονός αυτό θα αυξήσει την πίεση προς τη χώρα αυτή για συμμόρφωση με τους εν λόγω κανόνες. Καθώς οι κανόνες περί εξαγωγικών πιστώσεων που τυγχάνουν δημόσιας στήριξης εγκρίνονται με συναίνεση στη συνάντηση των Συμμετεχόντων στον Διακανονισμό, η Τουρκία θα συμμετέχει πλήρως στη διαδικασία λήψης αποφάσεων από τη στιγμή που θα γίνει Συμμετέχων.

               Τέλος, η Τουρκία είναι μέλος της διεθνούς ομάδας εργασίας για τις εξαγωγικές πιστώσεις, η οποία συγκροτήθηκε το 2012 προκειμένου να διαπραγματευτεί νέους κανόνες για τις εξαγωγικές πιστώσεις, με τη συμμετοχή των αναδυόμενων, εκτός ΟΟΣΑ, οικονομιών· η Τουρκία συμμετέχει ενεργά στην εν λόγω ομάδα, υποστηρίζοντας τη θέση της ΕΕ.

               Συνεπώς, θα πρέπει να υποστηριχθεί το αίτημα της Τουρκίας να γίνει Συμμετέχων.

               4.Νομικη βαση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Η έννοια των «πράξεων που παράγουν έννομα αποτελέσματα» περιλαμβάνει τις πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει επίσης τις πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  7
               .

               4.1.2.Εφαρμογή στην προκειμένη περίπτωση

               Η πράξη την οποία καλείται να εγκρίνει η συνάντηση των Συμμετεχόντων συνιστά πράξη που παράγει έννομα αποτελέσματα. Η προβλεπόμενη πράξη είναι ικανή να επηρεάσει με καθοριστικό τρόπο το περιεχόμενο της νομοθεσίας της ΕΕ, δυνάμει του άρθρου 2 του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου, το οποίο ορίζει ότι «[η] Επιτροπή εκδίδει πράξεις κατ’ εξουσιοδότηση σύμφωνα με το άρθρο 3 για την τροποποίηση του παραρτήματος II, ως αποτέλεσμα τροποποιήσεων των κατευθυντήριων γραμμών που συμφωνήθηκαν από τους Συμμετέχοντες στον Διακανονισμό».

               Ως εκ τούτου, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προτεινόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες αυτές μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.

               4.2.2.Εφαρμογή στην προκειμένη περίπτωση

               Ο στόχος και το περιεχόμενο της προβλεπόμενης πράξης αφορούν την κοινή εμπορική πολιτική. Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.

               4.3.Συμπέρασμα

               Το άρθρο 207 σε συνδυασμό με το άρθρο 218 παράγραφος 9 της ΣΛΕΕ θα πρέπει να αποτελέσουν τη νομική βάση της προτεινόμενης απόφασης.

               5.Δημοσιευση της προβλεπομενης πραξης

               Δεδομένου ότι η πράξη της συνάντησης των Συμμετεχόντων θα τροποποιήσει τον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης, ενδείκνυται να δημοσιευθεί στην Επίσημη Εφημερίδα της Ευρωπαϊκής Ένωσης μετά την έγκρισή της.

               2018/0297 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο της συνάντησης των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Ο Διακανονισμός για τις εξαγωγικές πιστώσεις οι οποίες τυγχάνουν δημόσιας στήριξης («ο Διακανονισμός») έχει μεταφερθεί στις εθνικές νομοθεσίες και, ως εκ τούτου, έχει καταστεί νομικά δεσμευτικός στην ΕΕ μέσω του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου
                  8

                  9
               .

               (2)Σύμφωνα με το άρθρο 3 του Διακανονισμού, η συνάντηση των Συμμετεχόντων στον Διακανονισμό μπορεί να εκδώσει απόφαση με την οποία να καλούνται άλλα μέλη του ΟΟΣΑ να γίνουν Συμμετέχοντες στον Διακανονισμό.

               (3)Στις 20 Σεπτεμβρίου 2017 η Τουρκία ανακοίνωσε την πρόθεσή της να γίνει Συμμετέχων στον Διακανονισμό.

               (4)Η συνάντηση των Συμμετεχόντων στον Διακανονισμό πρέπει να λάβει απόφαση, κατά την 140ή σύνοδό της την εβδομάδα της 12ης Νοεμβρίου 2018, σχετικά με το αίτημα της Τουρκίας να γίνει Συμμετέχων στον Διακανονισμό.

               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη συνάντηση των Συμμετεχόντων στον Διακανονισμό, δεδομένου ότι η προβλεπόμενη απόφαση θα είναι ικανή να επηρεάσει με καθοριστικό τρόπο το περιεχόμενο της νομοθεσίας της ΕΕ, δυνάμει του άρθρου 2 του κανονισμού (ΕΕ) αριθ. 1233/2011,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης κατά την 140ή σύνοδο της συνάντησης των Συμμετεχόντων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης συνίσταται στην έγκριση του αιτήματος της Τουρκίας να γίνει Συμμετέχων στον Διακανονισμό για τις εξαγωγικές πιστώσεις οι οποίες τυγχάνουν δημόσιας στήριξης.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Όπως ορίζεται στο άρθρο 5 της σύμβασης του ΟΟΣΑ.

                     (2)

                        Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).

                     (3)

                        Στο παρελθόν, προηγούμενες εκδόσεις του Διακανονισμού του ΟΟΣΑ είχαν μεταφερθεί στην ενωσιακή νομοθεσία μέσω αποφάσεων του Συμβουλίου.

                     (4)

                        Απόφαση του Συμβουλίου περί συστάσεως ομάδος συντονισμού των πολιτικών επί των ασφαλίσεων πιστώσεων, των εγγυήσεων και των χρηματοδοτικών πιστώσεων (ΕΕ 66 της 27.10.1960, σ. 1339/60).

                     (5)

                        ΕΕ L 44 της 22.2.1993, σ. 1.

                     (6)

                        SWD(2016) 366 final.

                     (7)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (8)

                        Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).

                     (9)

                        Στο παρελθόν, προηγούμενες εκδόσεις του Διακανονισμού του ΟΟΣΑ είχαν μεταφερθεί στην ενωσιακή νομοθεσία μέσω αποφάσεων του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.7.2018
            COM(2018) 548 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα απόαίτηση των Κάτω Χωρών — EGF/2018/001 NL/Financial service activities

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 23 Φεβρουαρίου 2018 οι Κάτω Χώρες υπέβαλαν την αίτηση EGF/2018/001 NL/Financial service activities για χρηματοδοτική συνεισφορά από το ΕΤΠ, έπειτα από απολύσεις
                  2
                που έγιναν στον οικονομικό τομέα ο οποίος ταξινομείται σύμφωνα με τη NACE αναθ. 2 στον κλάδο 64 - Δραστηριότητες χρηματοπιστωτικών υπηρεσιών, με εξαίρεση τις ασφαλιστικές δραστηριότητες και τα συνταξιοδοτικά ταμεία, στις περιφέρειες επιπέδου NUTS 2 NL12 - Friesland, NL13 - Drenthe and NL21 - Overijssel στις Κάτω Χώρες.

               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα ότι, σύμφωνα με όλες τις εφαρμοστέες διατάξεις του κανονισμού ΕΤΠ, πληρούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                           EGF/2018/001

                        NL/Financial service activities

                        Κράτος μέλος

                        Κάτω Χώρες

                        Οικεία/-ες περιφέρεια/-ες (επίπεδο NUTS
                           3
                         2)

                        NL12 - Friesland

                        NL13 - Drenthe

                        NL21 - Overijssel

                        Ημερομηνία υποβολής της αίτησης

                        23 Φεβρουαρίου 2018

                        Ημερομηνία απόδειξης παραλαβής της αίτησης

                        23 Φεβρουαρίου 2018

                        Ημερομηνία αίτησης συμπληρωματικών πληροφοριών

                        9 Μαρτίου 2018

                        Προθεσμία για την υποβολή των συμπληρωματικών πληροφοριών

                        4 Μαΐου 2018

                        Προθεσμία για την ολοκλήρωση της αξιολόγησης

                        27 Ιουλίου 2018

                        Κριτήριο παρέμβασης

                        Άρθρο 4 παράγραφος 1 στοιχείο β) του κανονισμού ΕΤΠ

                        Αριθμός των οικείων επιχειρήσεων

                        20

                        Τομέας/-είς οικονομικής δραστηριότητας

                        (κλάδος NACE αναθ. 2)
                           4

                        Κλάδος 64 - Δραστηριότητες χρηματοπιστωτικών υπηρεσιών, με εξαίρεση τις ασφαλιστικές δραστηριότητες και τα συνταξιοδοτικά ταμεία

                        Περίοδος αναφοράς (εννέα μήνες):

                        24 Μαρτίου 2017 – 24 Δεκεμβρίου 2017

                        Συνολικός αριθμός επιλέξιμων δικαιούχων

                        1 324

                        Συνολικός αριθμός στοχευόμενων δικαιούχων

                        450

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        0

                        Προϋπολογισμός για εξατομικευμένες υπηρεσίες (σε ευρώ)

                        1 908 000

                        Προϋπολογισμός για τη χρήση του ΕΤΠ
                           5
                        (σε ευρώ)

                             79 500

                        Συνολικός προϋπολογισμός (σε ευρώ)

                        1 987 500

                        Συνεισφορά του ΕΤΠ (60 %) (σε ευρώ)

                        1 192 500

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Οι Κάτω Χώρες υπέβαλαν την αίτηση

                  EGF/2018/001

               NL/Financial service activities στις 23 Φεβρουαρίου 2018, εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από τις Κάτω Χώρες στις 9 Μαρτίου 2018. Οι εν λόγω συμπληρωματικές πληροφορίες παρασχέθηκαν εντός έξι εβδομάδων, έπειτα από παράταση της προθεσμίας κατά δύο εβδομάδες κατόπιν δεόντως αιτιολογημένης αίτησης των Κάτω Χωρών. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 27 Ιουλίου 2018.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 1 324 εργαζομένους που απολύθηκαν στον οικονομικό τομέα που ταξινομείται σύμφωνα με τη NACE αναθ. 2 στον κλάδο 64 (Δραστηριότητες χρηματοπιστωτικών υπηρεσιών, με εξαίρεση τις ασφαλιστικές δραστηριότητες και τα συνταξιοδοτικά ταμεία). Οι απολύσεις εντοπίζονται στις περιφέρειες NL12 - Friesland, NL13 - Drenthe και NL21 - Overijssel
                  6
                επιπέδου NUTS 2.

                        Επιχειρήσεις και αριθμός απολύσεων κατά την περίοδο αναφοράς

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO

                        112

                        KAS Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        Συνολικός αριθμός επιχειρήσεων: 20

                        Συνολικός αριθμός απολύσεων:

                        1 324

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                        0

                        Συνολικός αριθμός επιλέξιμων εργαζομένων και αυτοαπασχολουμένων:

                        1 324

               Κριτήρια παρέμβασης

               Οι Κάτω Χώρες υπέβαλαν την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται σε κλάδο της NACE αναθ. 2 και είναι εγκατεστημένες σε μία περιφέρεια ή σε δύο συνορεύουσες περιφέρειες όπως καθορίζονται σε επίπεδο NUTS 2 σε ένα κράτος μέλος. Πραγματοποιήθηκαν 610 απολύσεις στην περιφέρεια NL21 - Overijssel επιπέδου NUTS 2. Η εννεάμηνη περίοδος αναφοράς για την αίτηση διαρκεί από τις 24 Μαρτίου 2017 έως τις 24 Δεκεμβρίου 2017.

               Υπολογισμός των απολύσεων και της παύσης δραστηριότητας

               6.Και οι 1 324 απολύσεις κατά την περίοδο αναφοράς υπολογίστηκαν από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.

               7.Ο συνολικός αριθμός των επιλέξιμων δικαιούχων είναι 1 324.

               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009

               8.Για να αποδείξουν τη συνάφεια μεταξύ των απολύσεων και της παγκόσμιας χρηματοπιστωτικής και οικονομικής κρίσης όπως αναφέρεται στον κανονισμό (ΕΚ) αριθ. 546/2009, οι Κάτω Χώρες προέβαλαν το επιχείρημα ότι η χρηματοπιστωτική και οικονομική κρίση είχε σοβαρές επιπτώσεις στον τομέα των υπηρεσιών και στη λειτουργία των ολλανδικών τραπεζών
                  7

                  8

                  9
               .

               9.Το περιβάλλον χαμηλών επιτοκίων, που διαμορφώθηκε με σκοπό την αντιμετώπιση της χρηματοπιστωτικής κρίσης, οι αυστηρότερες κανονιστικές συνθήκες, η πτώση της αγοράς ενυπόθηκων δανείων και η μείωση της χορήγησης πιστώσεων για μικρές και μεσαίες επιχειρήσεις (ΜΜΕ) προκάλεσαν πτώση της κερδοφορίας και κατέστησαν επείγουσα την ανάγκη μείωσης του κόστους. Η έκθεση χώρας του 2018 που εκπόνησε η Επιτροπή επιβεβαιώνει τα χαμηλά επιτόκια, τη μείωση της χορήγησης δανείων σε ΜΜΕ και το χρέος των ιδιωτικών νοικοκυριών στις Κάτω Χώρες
                  10
               .

               10.Στην αγορά ενυπόθηκων δανείων παρατηρείται σημαντική πτώση από το 2006 έως το 2015
                  11
               . Από το 2016 και μετά σημειώνεται ελαφρά ανάκαμψη, αν και τα επίπεδα εξακολουθούν να είναι πολύ χαμηλότερα σε σχέση με την κατάσταση πριν από τη χρηματοπιστωτική και οικονομική κρίση. Ο ρυθμός αύξησης των νέων ενυπόθηκων δανείων κατ’ έτος είναι πλέον σχεδόν μηδενικός, ενώ πριν από την κρίση του 2008 αυξανόταν κατά 4-5 % ετησίως. Η είσοδος νέων παικτών στην αγορά —όπως είναι τα συνταξιοδοτικά ταμεία και οι ασφαλιστικοί φορείς— επέτειναν την πτώση της δραστηριότητας ενυπόθηκων δανείων των τραπεζών.

               11.Όσον αφορά τη χορήγηση πιστώσεων σε μικρές και μεσαίες επιχειρήσεις (ΜΜΕ)
                  12
               , μπορεί να παρατηρηθεί μεγάλη μείωση την τελευταία δεκαετία, χωρίς ανάκαμψη στα επίπεδα του 2008.

               12.Ως αποτέλεσμα, οι τράπεζες μείωσαν το προσωπικό τους, κυρίως κλείνοντας περιφερειακά υποκαταστήματα και μετατρέποντας τη δραστηριότητά τους στην κατεύθυνση των διαδικτυακών τραπεζικών συναλλαγών. Έκλεισαν τα μισά τραπεζικά υποκαταστήματα την περίοδο 2004-2014
                  13
                και η τάση αυτή συνεχίζεται. Τα περισσότερα άτομα που απολύθηκαν ήταν εκείνα που βρίσκονταν σε άμεση επαφή με τους πελάτες και ασκούσαν συναφή διοικητικά καθήκοντα.

               13.Μέχρι σήμερα, ο κλάδος «δραστηριότητες χρηματοπιστωτικών υπηρεσιών, με εξαίρεση τις ασφαλιστικές δραστηριότητες και τα συνταξιοδοτικά ταμεία» δεν αποτέλεσε αντικείμενο καμίας αίτησης για κινητοποίηση του ΕΤΠ.

               Γεγονότα που οδήγησαν στις απολύσεις και την παύση δραστηριότητας

               14.Τα χαμηλά επιτόκια (χαμηλά περιθώρια επιτοκίων) είχαν άμεσο και αρνητικό αντίκτυπο στην κερδοφορία των τραπεζών. Η κερδοφορία αποκαθίσταται κυρίως με τη μείωση του κόστους, με το κλείσιμο περιφερειακών υποκαταστημάτων και με την αυτοματοποίηση, ώστε να συνεχιστεί η δραστηριότητά τους. Ως αποτέλεσμα, ο αριθμός των υπαλλήλων μειώνεται σταθερά σε όλες τις τράπεζες.

               15.Ο αριθμός των απολύσεων στον ολλανδικό τραπεζικό τομέα αυξήθηκε μεταξύ Απριλίου 2016 και Απριλίου 2017 κατά 8,6 %, ενώ ο μέσος αριθμός απολύσεων σε όλους τους τομείς μειώθηκε κατά 12,8 %
                  14
               . Η Rabobank είχε 1 434 υποκαταστήματα το 2004· το 2014 είχαν μείνει μόνο 566 (-60 %). Η ABN-AMRO έκλεισε 427 υποκαταστήματά της την ίδια περίοδο (-57 %)
                  15
               . Η Volksbank (SNS) έκλεισε το 14 % των περιφερειακών της υποκαταστημάτων την περίοδο 2004-2014. Η μείωση των υποκαταστημάτων ήταν εντονότερη στις περιφέρειες Friesland, Drenthe και Overijssel. Επειδή η ING δεν είχε ποτέ τόσα υποκαταστήματα όσα οι άλλες τράπεζες (276), δεν έκλεισε κανένα υποκατάστημα, απλώς μείωσε το προσωπικό της στα υφιστάμενα υποκαταστήματα.

               16.Την περίοδο 2010-2016 ο συνολικός αριθμός υπαλλήλων στις τέσσερις τράπεζες που προαναφέρθηκαν μειώθηκε από 158 588 σε 122 556, δηλαδή μειώθηκε κατά 23 %
                  16
               .

               17.Επιπλέον, προβλέπονται απολύσεις μεγάλης κλίμακας στις τράπεζες ABN-AMRO
                  17
               , ING
                  18
                και Rabobank
                  19
               . Η Volksbank, η οποία δεν έχει υποβληθεί σε εκτεταμένη αναδιοργάνωση ή αναδιάρθρωση τα τελευταία χρόνια, ανακοίνωσε σχέδια για αναδιοργάνωση και απολύσεις
                  20
               .

               18.Ο αριθμός των ατόμων που λαμβάνουν επιδόματα ανεργίας στον τομέα αυτό υπερτριπλασιάστηκε την περίοδο 2008 - 2015
                  21

                  22
               , ενώ το 2016 ο αριθμός των ατόμων του τραπεζικού τομέα που υπέβαλαν αίτηση για επίδομα ανεργίας αυξήθηκε κατά 27,7 % σε σύγκριση με το 2015, ως αποτέλεσμα της αναδιοργάνωσης του τομέα. Επιπλέον, ο τραπεζικός τομέας ήταν ο μόνος τομέας στον οποίο μειώθηκε η απασχόληση το 2016· σε όλους τους άλλους τομείς τα νέα επιδόματα ανεργίας που χορηγήθηκαν ήταν λιγότερα.

               19.Οι μειώσεις προσωπικού έπληξαν κυρίως τα μέλη του προσωπικού με χαμηλό ή μέσο μορφωτικό επίπεδο, όπως μέλη του διοικητικού προσωπικού και του προσωπικού υποδοχής. Οι προοπτικές της αγοράς εργασίας γι’ αυτά τα είδη καθηκόντων είναι ισχνές. Στον τραπεζικό τομέα οι γυναίκες ασκούσαν κυρίως καθήκοντα χαμηλότερου και μεσαίου επιπέδου, επομένως οι γυναίκες στην ανεργία (55 %) είναι περισσότερες από τους άνδρες (45 %). Το 45 % των ανέργων στον τραπεζικό τομέα είναι ηλικίας 55 ετών και άνω.

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο

               20.Οι απολύσεις στον τραπεζικό τομέα αποτελούν μεγάλο πρόβλημα στις τρεις οικείες περιφέρειες
                  23
               . Και στις τρεις περιφέρειες η ανεργία είναι υψηλότερη από 5,4 %, που είναι ο εθνικός μέσος όρος. Στην περιφέρεια Friesland είναι 10,8 %
                  24
               , στην Drenthe 7%
                  25
                και στην Overijssel 6,3 %
                  26
               . Γενικά, το 66 % των ατόμων που απολύθηκαν κατόρθωσαν να βρουν νέα θέση εργασίας μέσα σε ένα χρόνο από την απόλυσή τους. Στον τραπεζικό τομέα μόνο το 39 % των ατόμων που απολύθηκαν βρήκαν νέα θέση εργασίας μέσα σε ένα χρόνο
                  27
               .

               21.Σύμφωνα με τον ολλανδικό Οργανισμό Απασχόλησης και Ασφαλίσεων (UWV), οι προοπτικές των ανθρώπων αυτών να βρουν άλλη θέση στον ίδιο τομέα είναι δυσοίωνες, καθώς δεν αναμένεται ανάκαμψη της απασχόλησης στον τομέα. Σύμφωνα με τις προβλέψεις, θα σημειωθεί νέα ύφεση της απασχόλησης στον τομέα το 2018
                  28
               .

               22.Στην περιφέρεια Friesland το 16 % των ατόμων που υποβάλλουν αίτηση για επιδόματα ανεργίας ασκούσαν κάποια είδη καθηκόντων στον τραπεζικό τομέα τα οποία δεν χρειάζονται πλέον στην περιφέρεια αυτή, μεταξύ άλλων, επειδή έκλεισαν περιφερειακά υποκαταστήματα των τραπεζών
                  29
               .

               23.Στην περιφέρεια Overijssel ο τραπεζικός τομέας καταλαμβάνει τη δεύτερη θέση στον κατάλογο των προηγούμενων θέσεων απασχόλησης των ατόμων που υποβάλλουν αίτηση για επιδόματα ανεργίας
                  30
               .

               24.Ο αναμενόμενος αντίκτυπος των απολύσεων στις περιφέρειες που έχουν πληγεί συνδέεται με τις δυσκολίες αναδιάταξης στο πλαίσιο του ίδιου τομέα. Ο UWV συμβουλεύει τους απολυμένους του τραπεζικού τομέα σ’ αυτές τις τρεις επαρχίες να εξετάσουν το ενδεχόμενο της αλλαγής επαγγέλματος, τομέα ή περιφέρειας
                  31

                  32
               .. Οι τρεις οικείες περιφέρειες δεν είναι τόσο εκβιομηχανισμένες ούτε έχουν τόση οικονομική διαφοροποίηση όσο άλλες περιφέρειες των Κάτω Χωρών, ενώ οι περισσότερες επιχειρήσεις είναι ΜΜΕ
                  33
               .. Ωστόσο, υπάρχουν νέες ευκαιρίες απασχόλησης στον τομέα της υγείας, των ΤΠΕ, της εφοδιαστικής, του χρηματοοικονομικού ελέγχου και άλλων τομέων.

               25.Μεταξύ των 1 324 απολυμένων εργαζομένων υπάρχουν ευάλωτες ομάδες· κλητήρες/προσωπικό πωλήσεων (52 % των αιτήσεων), γυναίκες (59 %) και ηλικωμένοι άνω των 55 ετών (27 %). Οι μισοί από τους απολυμένους εργάζονταν σε θέσεις εργατοτεχνίτη. Γι’ αυτό, είναι σημαντικό να υποστηριχθεί η γρήγορη επανένταξη των απολυμένων εργαζομένων στην αγορά εργασίας, καθώς θα είναι δύσκολο να βρουν μόνοι τους νέα θέση εργασίας.

               26.Η μέση χρονική περίοδος κατά την οποία λαμβάνουν επιδόματα ανεργίας οι άνεργοι του τραπεζικού τομέα είναι πολύ μεγαλύτερη από εκείνη που ισχύει για τους ανέργους άλλων τομέων. Επιπλέον, σύμφωνα με τα στοιχεία του UWV, τουλάχιστον 12 % των ατόμων που υπέβαλαν αίτηση για επίδομα ανεργίας είχαν εργαστεί παλαιότερα στον χρηματοπιστωτικό τομέα
                  34
               .

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               27.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 450. Οι άλλοι επιλέξιμοι εργαζόμενοι είτε μετακινούνται σε άλλους τομείς ή άλλες περιφέρειες είτε συνταξιοδοτούνται είτε συμμετέχουν σε εθνικά και τοπικά συστήματα επαναπασχόλησης. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων*

                        Φύλο:

                        Άνδρες:

                        183

                        (40,7 %)

                        Γυναίκες:

                        267

                        (59,3 %)

                        Ιθαγένεια:

                        Πολίτες της ΕΕ:

                        450

                        (100,0 %)

                        Πολίτες τρίτων χωρών:

                        0

                        (0 %)

                        Ηλικιακή ομάδα:

                        15-24 ετών:

                        38

                        (8,4 %)

                        25-29 ετών:

                        50

                        (11,1 %)

                        30-54 ετών:

                        241

                        (53,6 %)

                        55-64 ετών:

                        104

                        (23,1 %)

                        άνω των 64 ετών:

                        17

                        (3,8 %)

               *:τα ποσοστά % είναι στρογγυλοποιημένα

               Επιλεξιμότητα των προτεινόμενων δράσεων

               28.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στα εξής:

               –Υποδοχή: αυτό το μέτρο θα χαρτογραφεί τους συμμετέχοντες σύμφωνα με τις ικανότητες, τις δυνατότητες και τις επαγγελματικές προοπτικές τους. Κάθε υποδοχή θα ολοκληρώνεται με την παροχή συμβουλών.

               –Βοήθεια για την αναζήτηση εργασίας: αυτό το μέτρο θα ξεκινά με την παροχή ενός εξατομικευμένου προγράμματος. Μεταξύ άλλων, θα περιλαμβάνει την προετοιμασία δικαιολογητικών, εντατική κατάρτιση για την υποβολή αιτήσεων για θέσεις εργασίας, οργάνωση αγορών εργασίας και εντατική επικοινωνία με εργοδότες.

               –Δεξαμενή κινητικότητας: αυτό το μέτρο περιλαμβάνει μια δυναμική δεξαμενή θέσεων προσωρινής απασχόλησης τόσο για τους αναζητούντες εργασία όσο και για τους εργοδότες. Θα ιδρυθούν περιφερειακές δεξαμενές κινητικότητας, με ειδικότητα σε πρώην εργαζομένους του τραπεζικού τομέα. Αυτό το μέτρο θα παρέχει εργασιακή εμπειρία στους εργαζομένους (που επανακαταρτίζονται) και θα τους βοηθά να παρουσιάζουν τα προσόντα τους στους νέους εργοδότες.

               –Κατάρτιση και καθοδήγηση για την προώθηση της επιχειρηματικότητας: ορισμένοι από τους συμμετέχοντες μπορούν να χρησιμοποιήσουν τις δεξιότητες και την πείρα τους για να ξεκινήσουν τη δική τους επιχείρηση. Αυτό το μέτρο θα παρέχει κατάρτιση και καθοδήγηση στους συμμετέχοντες, βοηθώντας τους να αναπτύξουν τις δεξιότητές τους και να εκπονήσουν ένα βιώσιμο επιχειρηματικού σχεδίου, καθώς και καθοδηγώντας τους σχετικά με τις νομοθετικές διαδικασίες.

               –Κατάρτιση και επαγγελματικός αναπροσανατολισμός: αυτό το μέτρο θα παρέχει κατάρτιση, αναπροσανατολισμό των επαγγελματικών δεξιοτήτων και άλλες δυνατότητες εκπαίδευσης για τον τομέα του λιανικού εμπορίου και για νέα επαγγελματικά προφίλ, όπως οι υπηρεσίες μεταφορών, οι υπηρεσίες ΤΠ, τα τεχνικά επαγγέλματα και άλλα.

               –Βοήθεια για επανατοποθέτηση στην αγορά εργασίας: αυτό το μέτρο θα εξασφαλίζει καλύτερο επαγγελματικό προσανατολισμό, παροχή συμβουλών στο θέμα της απασχόλησης και κατάρτιση για την απόκτηση νέων ικανοτήτων.

               –Επιδότηση προώθησης της επιχειρηματικότητας: αυτό το μέτρο θα χορηγεί επιδότηση για την κάλυψη επενδυτικών δαπανών, αν ο συμμετέχων αποκτήσει τις απαραίτητες δεξιότητες και διαθέτει βιώσιμο επιχειρηματικό σχέδιο.

               29.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               30.Οι Κάτω Χώρες υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από τις δράσεις αυτές.

               Εκτιμώμενος προϋπολογισμός

               31.Το εκτιμώμενο συνολικό κόστος ανέρχεται σε 1 987 500 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 1 908 000 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 79 500 EUR.

               32.Η συνολική χρηματοδοτική συνεισφορά που ζητείται από το ΕΤΠ είναι 1 192 500 EUR (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα*
                        (σε ευρώ)

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Υποδοχή (Intake)

                        250

                        1 152

                        288 000

                        Βοήθεια για την αναζήτηση εργασίας (Trajectbegeleiding reintegratie)

                        450

                        900

                        405 000

                        Δεξαμενή κινητικότητας (Mobiliteitspool)

                        175

                        3 200

                        560 000

                        Κατάρτιση και καθοδήγηση για την προώθηση της επιχειρηματικότητας (Promotie, cursussen en begeleiding ondernemerschap)

                        20

                        2 000

                        40 000

                        Κατάρτιση και επαγγελματικός αναπροσανατολισμός (Scholing en cursussen)

                        75

                        3 500

                        262 500

                        Βοήθεια για επανατοποθέτηση στην αγορά εργασίας (Outplacement begeleiding)

                        35

                        1 500

                        52 500

                        Επιδότηση προώθησης της επιχειρηματικότητας (Toelage ondernemerschap)

                        20

                        15 000

                        300 000

                        Υποσύνολο (α):

                        Ποσοστό της δέσμης εξατομικευμένων υπηρεσιών

                        –

                        1 908 000

                        (100 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        0

                        0

                        0

                        Υποσύνολο (β):

                        Ποσοστό της δέσμης εξατομικευμένων υπηρεσιών

                        –

                        0

                        (100 %)

                        Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1 Προπαρασκευαστικές δραστηριότητες

                        –

                        0

                        2 Διοίκηση

                        –

                        19 875

                        3 Ενημέρωση και δημοσιότητα

                        –

                        39 750

                        4 Έλεγχος και υποβολή εκθέσεων

                        –

                        19 875

                        Υποσύνολο (γ):

                        Ποσοστό επί του συνολικού κόστους:

                        –

                        79 500

                        (4 %)

                        Συνολικό κόστος (α + β + γ):

                        –

                        1 987 500

                        Συνεισφορά ΕΤΠ (60 % των συνολικών δαπανών)

                        –

                        1 192 500

               *: τα αριθμητικά στοιχεία είναι στρογγυλοποιημένα

               33.Οι Κάτω Χώρες επιβεβαίωσαν ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από τους εργαζομένους τους δεν θα υπερβαίνει τα 15 000 EUR ανά δικαιούχο.

               Περίοδος επιλεξιμότητας των δαπανών

               34.Οι Κάτω Χώρες άρχισαν να παρέχουν τις εξατομικευμένες υπηρεσίες στους δικαιούχους για τους οποίους ζητείται ενίσχυση την 1η Ιανουαρίου 2018. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από την 1η Ιανουαρίου 2018 έως την 23η Φεβρουαρίου 2020.

               35.Οι Κάτω Χώρες άρχισαν να επιβαρύνονται με τις διοικητικές δαπάνες για την εφαρμογή του ΕΤΠ την 1η Οκτωβρίου 2017. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Οκτωβρίου 2017 έως την 23η Αυγούστου 2020.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               36.Οι πηγές εθνικής προχρηματοδότησης ή συγχρηματοδότησης είναι τα κονδύλια του Οργανισμού Απασχόλησης και Ασφαλίσεων (UWV), των επαρχιών, εκπαιδευτικά κονδύλια και κονδύλια των κοινωνικών εταίρων.

               37.Οι Κάτω Χώρες επιβεβαίωσαν ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές

               38.Οι Κάτω Χώρες έχουν επισημάνει ότι η συντονισμένη δέσμη εξατομικευμένων υπηρεσιών καταρτίστηκε σε στενή διαβούλευση με τους παράγοντες του κλάδου και με τους κοινωνικούς εταίρους, όπως η ολλανδική ένωση τραπεζών (NVB), η ολλανδική ομοσπονδία εργατικών ενώσεων (FNV) και η εθνική ομοσπονδία χριστιανικών εργατικών ενώσεων (CNV), ιδίως όσον αφορά την κατάρτιση της συντονισμένης δέσμης προσφερόμενων υπηρεσιών. Οι κοινωνικοί εταίροι θα συμμετάσχουν επίσης στη συντονιστική επιτροπή, η οποία θα συσταθεί με σκοπό να συντονίζει όλα τα μέτρα για την αγορά εργασίας.

               39.Οι προπαρασκευαστικές δραστηριότητες περιλάμβαναν συναντήσεις με εκπροσώπους του κλάδου, με τις τοπικές αρχές της Leeuwarden και των τριών επαρχιών. Οι ενδιαφερόμενοι εταίροι (κοινωνικοί εταίροι, εκπρόσωποι του τραπεζικού τομέα) μαζί με τον UWV προέβησαν σε καταγραφή της φύσης και του μεγέθους του προβλήματος. Καταρτίστηκε σχέδιο ώστε να αυξηθούν οι πιθανότητες για τους απολυμένους εργαζομένους να επαναπροσληφθούν.

               Συστήματα διαχείρισης και ελέγχου

               40.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Έχει την ίδια δομή με εκείνη του Ευρωπαϊκού Κοινωνικού Ταμείου (ΕΚΤ). Οι δαπάνες που σχετίζονται μ’ αυτές τις δραστηριότητες περιλαμβάνονται στο συνολικό κόστος του έργου. Οι Κάτω Χώρες γνωστοποίησαν στην Επιτροπή ότι η διαχείριση θα γίνεται από την υπηρεσία εφαρμογής πολιτικής, τμήμα συνεργασίας και εφαρμογής (SZV, υπουργείο Κοινωνικών Υποθέσεων και Απασχόλησης).

               41.Ο οικονομικός έλεγχος θα γίνεται από τον γενικό διευθυντή του οργανισμού επιχειρήσεων των Κάτω Χωρών (RVO), του υπουργείου Οικονομικών και Κλίματος που είναι η αρχή πιστοποίησης. Η ανεξάρτητη ελεγκτική αρχή θα είναι η ελεγκτική υπηρεσία της κεντρικής κυβέρνησης (υπουργείο Οικονομικών).

               42.Όσον αφορά το σύστημα εσωτερικού ελέγχου και το λογιστικό σύστημα, η επαρχιακή κυβέρνηση της Drenthe είναι υποχρεωμένη να τηρεί επαληθεύσιμα διοικητικά αρχεία για τους ελέγχους.

               Δεσμεύσεις του οικείου κράτους μέλους

               43.Οι Κάτω Χώρες έδωσαν όλες τις αναγκαίες διαβεβαιώσεις όσον αφορά τα ακόλουθα:

               –για την πρόσβαση στις προτεινόμενες δράσεις και την υλοποίησή τους, θα τηρηθούν οι αρχές της ίσης μεταχείρισης και της απαγόρευσης των διακρίσεων,

               –έχουν τηρηθεί οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –οι προτεινόμενες δράσεις δεν θα λάβουν χρηματοδοτική ενίσχυση από άλλα ενωσιακά ταμεία ή χρηματοδοτικά μέσα, καθώς θα προληφθεί κάθε διπλή χρηματοδότηση,

               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –η χρηματοδοτική συνεισφορά από το ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               44.Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  35
               , οι παρεμβάσεις του ΕΤΠ δεν μπορούν να υπερβούν, συνολικά, σε ετήσια βάση, το ποσό των 150 εκατομμυρίων EUR (σε τιμές του 2011).

               45.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 1 192 500 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, ώστε να παρασχεθεί χρηματοδοτική συνεισφορά για την αίτηση.

               46.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  36
               .

               Συναφείς πράξεις

               47.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 192 500 EUR στην αντίστοιχη γραμμή του προϋπολογισμού.

               48.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από
                  αίτηση των Κάτω Χωρών — EGF/2018/001 NL/Financial service activities

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  37
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  38
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013
                  39
                του Συμβουλίου, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011).

               (3)Στις 23 Φεβρουαρίου 2018 οι Κάτω Χώρες υπέβαλαν αίτηση για κινητοποίηση του ΕΤΠ σχετικά με απολύσεις στον οικονομικό τομέα ο οποίος ταξινομείται σύμφωνα με τη στατιστική ταξινόμηση των οικονομικών δραστηριοτήτων («NACE») αναθ. 2 στον κλάδο 64 της NACE αναθ. 2 (Δραστηριότητες χρηματοπιστωτικών υπηρεσιών, με εξαίρεση τις ασφαλιστικές δραστηριότητες και τα συνταξιοδοτικά ταμεία) στις περιφέρειες επιπέδου 2 της κοινής ονοματολογίας των εδαφικών στατιστικών μονάδων («NUTS»)
                  40
                NL12 - Friesland, NL13 - Drenthe και NL21 - Overijssel στις Κάτω Χώρες. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 192 500 EUR σχετικά με την αίτηση που υπέβαλαν οι Κάτω Χώρες.

               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 1 192 500 EUR σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]*.

               Βρυξέλλες,

                  Για το Ευρωπαϊκό Κοινοβούλιο Για το Συμβούλιο

                  Ο Πρόεδρος
                        Ο Πρόεδρος

                     (1)

                        ΕΕ L 347 της 20.12.2013, σ. 855.

                     (2)

                        Κατά την έννοια του άρθρου 3 του κανονισμού ΕΤΠ.

                     (3)

                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)

                        ΕΕ L 393 της 30.12.2006, σ. 1.

                     (5)

                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)

                        Friesland (445), Drenthe (269), Overijssel (610)

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Πηγή:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Ενημερωτικό δελτίο της Ολλανδικής Ομοσπονδίας Τραπεζών, Χρηματοπιστωτικές Υπηρεσίες 2016
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Newsflash Labourmarket, UWV, Απρίλιος 2017

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Πηγή: ετήσιες εκθέσεις ING, ABN-AMRO, RABO-bank και Volksbank

                     (17)

                        Διάφορες ετήσιες εκθέσεις της ABN-AMRO 2011-2016

                     (18)

                        Ετήσιες εκθέσεις της τράπεζας ING 2015 και 2016.

                     (19)

                        Homas Escritt και Toby Sterling (11 Δεκεμβρίου 2015).
                  «Rabobank to cut 9,000 jobs and shed assets to boost profit» (η Rabobank κόβει 9 000 θέσεις και εκποιεί περιουσιακά στοιχεία για να τονώσει τα κέρδη)

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Chances of employment for persons in the financial sector (ευκαιρίες απασχόλησης για άτομα του χρηματοπιστωτικού τομέα), UWV Μάρτιος 2017

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Αριθμητικά στοιχεία για τις απολύσεις στον τραπεζικό τομέα UWV.

                     (24)

                        Στοιχεία και αριθμοί για την επαρχία Friesland:
                  http://fryslan.databank.nl

                     (25)

                        Στοιχεία και αριθμοί για την επαρχία Drenthe:
                  http://www.provincie.drenthe.nl/feitenencijfers/cijfers/economie/

                     (26)

                        Πηγή CBS Statline
                  https://www.cbs.nl

                     (27)

                        Ενημερωτικό δελτίο για την αγορά εργασίας στον χρηματοπιστωτικό τομέα, UWV, 23 Μαΐου 2017

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Region in focus: Friesland, UWV 2016

                     (30)

                        Region in focus: Zwolle, UWV 2016, Region in focus: Twente, UWV 2016

                     (31)

                        Βλ. υποσημειώσεις 28 – 30

                     (32)

                        Ενημερωτικό δελτίο για την αγορά εργασίας στον χρηματοπιστωτικό τομέα, UWV, 23 Μαΐου 2017

                     (33)

                        Στοιχεία και αριθμοί για την επαρχία Overijssel:
                  http://www.overijssel.nl/over-overijssel/cijfers-kaarten/

                     (34)

                        Region in focus: Drenthe, UWV 2016

                     (35)

                        ΕΕ L 347 της 20.12.2013, σ. 884.

                     (36)

                        ΕΕ C 373 της 20.12.2013, σ. 1.

                     (37)

                        ΕΕ L 347 της 20.12.2013, σ. 855.

                     (38)

                        ΕΕ C 373 της 20.12.2013, σ. 1.

                     (39)

                        Κανονισμός (EE, Euratom) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (40)

                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.9.2018
            COM(2018) 658 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Λετονία

               ΑΙΤΙΟΛΟΓΙΚΗ ΕΚΘΕΣΗ

               1.Πλαισιο της προτασης

               Η παρούσα απόφαση καλύπτει την κινητοποίηση του Ταμείου Αλληλεγγύης της Ευρωπαϊκής Ένωσης (ΤΑΕΕ) σύμφωνα με τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002
                  1
                (εφεξής ο «κανονισμός») για ποσό ύψους 17 730 519 EUR με σκοπό την παροχή βοήθειας προς τη Λετονία μετά την καταστροφή από πλημμύρες που σημειώθηκε το 2017. Δεδομένου ότι η κινητοποίηση του Ταμείου θα χρηματοδοτηθεί στο σύνολό της με την εν μέρει χρησιμοποίηση των υπόλοιπων 47 479 154 EUR σε πιστώσεις ανάληψης υποχρεώσεων και πιστώσεις πληρωμών που έχουν ήδη εγγραφεί στον προϋπολογισμό του 2018 για την κάλυψη των προκαταβολών, δεν απαιτείται διορθωτικός προϋπολογισμός.

               2.Πληροφορίες και όροι

               Κατά τη διάρκεια του καλοκαιριού και του φθινοπώρου του 2017, η Λετονία επηρεάστηκε από μακρά περίοδο έντονων βροχοπτώσεων με αποτέλεσμα τον κορεσμό των εδαφών και επακόλουθες πλημμύρες σε ολόκληρη τη χώρα, ιδίως στην περιοχή του Latgale και στις γειτονικές περιοχές. Κατά συνέπεια, καταστράφηκαν καλλιέργειες και εκτεταμένες καταστροφές έπληξαν υδατορρεύματα, το αποχετευτικό σύστημα, συνδεδεμένες εγκαταστάσεις επεξεργασίας υδάτων καθώς και τις οδικές και σιδηροδρομικές υποδομές.

               (1)Η Λετονία υπέβαλε αίτηση για ενίσχυση από το ΤΑΕΕ στις 14 Νοεμβρίου 2017, εντός της προθεσμίας των 12 εβδομάδων από την καταγραφή της πρώτης ζημίας στις 24 Αυγούστου 2017. Η αίτηση υποβλήθηκε ως «μείζων φυσική καταστροφή», σύμφωνα με το άρθρο 2 παράγραφος 2 του κανονισμού. Στις 27 Απριλίου 2018, κατόπιν αιτήματος της Επιτροπής, η Λετονία υπέβαλε συμπληρωματικές πληροφορίες απαραίτητες για την ολοκλήρωση της αξιολόγησης της υπόθεσης.

               (2)Πρόκειται περί φυσικής καταστροφής και, κατά συνέπεια, εμπίπτει στο πεδίο εφαρμογής του ΤΑΕΕ.

               (3)Η Λετονία εκτίμησε ότι η συνολική άμεση ζημία που προκάλεσαν οι πλημμύρες ανέρχεται σε 380,5 δισ. EUR. Το ποσό αυτό υπερβαίνει το «κατώτατο όριο μείζονος καταστροφής» για την κινητοποίηση του ΤΑΕΕ που εφαρμόστηκε στη Λετονία το 2017 ύψους 145 740 000 EUR (δηλ. το 0,6 % του ακαθάριστου εθνικού εισοδήματος της Λετονίας βάσει δεδομένων του 2015). Δεδομένου ότι οι εκτιμώμενες συνολικές άμεσες ζημίες υπερβαίνουν το εν λόγω κατώτατο όριο, η καταστροφή μπορεί να χαρακτηριστεί ως «μείζων φυσική καταστροφή» όπως ορίζεται από τον κανονισμό. Η αίτηση της Λετονίας είναι, επομένως, επιλέξιμη για συνεισφορά του ΤΑΕΕ.

               (4)Η Λετονία δεν ζήτησε προκαταβολή.

               (5)Η λετονική αίτηση παρέχει λεπτομερή περιγραφή της μετεωρολογικής κατάστασης που οδήγησε στην καταστροφή, καθώς και των συνεπειών της. Οι συνεχείς βροχοπτώσεις και πλημμύρες κατά τη διάρκεια του Αυγούστου, του Σεπτεμβρίου και του Οκτωβρίου 2017 προξένησαν σημαντικές ζημίες στη γεωργία, με αποτέλεσμα την απώλεια των καλλιεργειών και την εκτεταμένη απόφραξη του γεωργικού συστήματος αποστράγγισης. Επιπλέον, καταστράφηκαν κρατικές και τοπικές κυβερνητικές υποδομές, ιδίως στους τομείς των υποδομών ύδρευσης (υδάτινα ρεύματα, συστήματα αποχέτευσης, υδραυλικές εγκαταστάσεις, αναχώματα και συνδεδεμένες υποδομές προστασίας) και μεταφορών (κύριες αρτηρίες και τοπικές οδοί, σιδηρόδρομοι). Συνολικά, 184 κρατικοί οδικοί άξονες υπέστησαν ζημιές, ενώ κατέστη αναγκαία η προσωρινή αναστολή της σιδηροδρομικής κυκλοφορίας. Στις 29 Αυγούστου 2017 κηρύχθηκε κατάσταση έκτακτης ανάγκης. Οι κρατικοί και τοπικοί οργανισμοί και επιχειρήσεις, που παρέχουν υπηρεσίες στους πολίτες, δεν μπορούσαν να λειτουργήσουν κανονικά. Ορισμένα σχολεία και άλλα κτίρια της τοπικής αυτοδιοίκησης πλημμύρισαν και χρειάστηκε να κλείσουν. Τα υδάτινα ρεύματα ξεχείλισαν και στις κοίτες τους συσσωρεύτηκαν ιζήματα, πλήττοντας περισσότερα από 28 000 χλμ. (υπόγεια) συστήματα αποχέτευσης, περίπου 4 500 χλμ. ανοικτούς αγωγούς απορροής και περίπου 1 700 υδάτινα ρεύματα και υδραυλικά έργα. Οι πλημμύρες στις εγκαταστάσεις επεξεργασίας λυμάτων οδήγησαν σε ρύπανση των υδάτων εγκυμονώντας κινδύνους για το περιβάλλον.

               (6)Η Λετονία εκτίμησε το κόστος των ενεργειών έκτακτης ανάγκης και αποκατάστασης, που είναι επιλέξιμες σύμφωνα με το άρθρο 3 παράγραφος 2 του κανονισμού, σε 36,2 εκατ. EUR και το κατένειμε ανά είδος ενέργειας. Μακράν το μεγαλύτερο ποσοστό των επιλέξιμων δαπανών (σχεδόν 32 εκατ. EUR) αφορά το δημόσιο αποχετευτικό δίκτυο και τις συναφείς υποδομές. Η συνεισφορά του ΤΑΕΕ δεν μπορεί, ωστόσο, να χρησιμοποιηθεί για επισκευές που υπερβαίνουν την επαναφορά στην κατάσταση που επικρατούσε πριν από τη θεομηνία.

               (7)Οι λετονικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               (8)Η πληγείσα περιφέρεια αποτελεί «λιγότερο ανεπτυγμένη περιφέρεια» στο πλαίσιο των ευρωπαϊκών διαρθρωτικών και επενδυτικών ταμείων (2014-2020). Οι λετονικές αρχές δεν δήλωσαν στην Επιτροπή την πρόθεση να ανακατανείμουν τη χρηματοδότηση από τα προγράμματα ΕΔΕΤ σε μέτρα αποκατάστασης. Ωστόσο, έπειτα από αίτημα της Λετονίας για στήριξη στους γεωργούς το οποίο υποβλήθηκε στην Επιτροπή τον Νοέμβριο του 2017, η Επιτροπή εξέδωσε τον εκτελεστικό κανονισμό (ΕΕ) 2018/108 σχετικά με «μέτρο έκτακτης ανάγκης υπό τη μορφή ενίσχυσης στους γεωργούς λόγω των πλημμυρών και των έντονων βροχοπτώσεων που έπληξαν ορισμένες περιοχές της Λιθουανίας, της Λετονίας, της Εσθονίας και της Φινλανδίας». Το μέγιστο ποσό που προβλέπεται για τη Λετονία είναι 3,5 εκατ. EUR.

               (9)Η Λετονία δεν ενεργοποίησε τον μηχανισμό πολιτικής προστασίας της Ένωσης.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει.

               2,5Συμπέρασμα

               Για τους λόγους που εκτέθηκαν ανωτέρω, η καταστροφή που αναφέρεται στην αίτηση που υποβλήθηκε από τη Λετονία πληροί τις προϋποθέσεις που ορίζονται στον κανονισμό για την κινητοποίηση του ΤΑΕΕ.

               3.Χρηματοδότηση από τα κονδύλια του ΤΑΕΕ για το έτος 2018

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  2
                (εφεξής ο «κανονισμός για το ΠΔΠ»), και ιδίως το άρθρο 10, επιτρέπει την κινητοποίηση του ΤΑΕΕ εντός ετήσιου ανώτατου ορίου 500 000 000 EUR (τιμές 2011). Το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
                καθορίζει τις λεπτομέρειες για την κινητοποίηση του ΤΑΕΕ.

               Δεδομένου ότι η αλληλεγγύη αποτελούσε τον κύριο λόγο ίδρυσης του ΤΑΕΕ, η Επιτροπή θεωρεί ότι η ενίσχυση θα πρέπει να έχει προοδευτικό χαρακτήρα. Αυτό σημαίνει ότι, σύμφωνα με την προγενέστερη πρακτική, το μέρος των ζημιών που υπερβαίνει το κατώτατο όριο «μείζονος φυσικής καταστροφής» για την κινητοποίηση του ΤΑΕΕ (δηλαδή, το 0,6 % του ΑΕΕ ή 3 δισ. EUR σε τιμές 2011, ανάλογα με το ποιο είναι το χαμηλότερο ποσό) θα πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των κονδυλίων σε περιπτώσεις μειζόνων καταστροφών είναι 2,5 % του συνόλου των άμεσων ζημιών κάτω από το κατώτατο όριο και 6 % για το τμήμα των ζημιών πάνω από αυτό. Για τις περιφερειακές καταστροφές και τις καταστροφές που γίνονται δεκτές στο πλαίσιο της διάταξης για τις «γειτονικές χώρες», το ποσοστό είναι 2,5 %.

               Η ενίσχυση δεν μπορεί να υπερβεί το εκτιμώμενο συνολικό κόστος των επιλέξιμων ενεργειών. Η μέθοδος υπολογισμού της ενίσχυσης καθορίστηκε στην ετήσια έκθεση 2002-2003 για το ΤΑΕΕ και εγκρίθηκε από το Συμβούλιο και το Ευρωπαϊκό Κοινοβούλιο.

               Βάσει της αίτησης που έχει υποβάλει η Λετονία, ο υπολογισμός της ενίσχυσης από το ΤΑΕΕ, με βάση την εκτίμηση των συνολικών άμεσων ζημιών που προκλήθηκαν, έχει ως εξής:

                        Κράτη μέλη

                        Χαρακτηρισμός καταστροφής

                        Σύνολο άμεσων ζημιών

                        (σε εκατ. EUR)

                        Κατώτατο όριο για μείζονες καταστροφές

                        (σε εκατ. EUR)

                        2,5 % των άμεσων ζημιών μέχρι το κατώτατο όριο

                        (σε EUR)

                        6 % των άμεσων ζημιών πάνω από το κατώτατο όριο

                        (σε EUR)

                        Συνολικό ποσό προτεινόμενης ενίσχυσης

                        (σε EUR)

                        Καταβληθείσες προκαταβολές

                        (σε EUR)

                        ΛΕΤΟΝΙΑ

                        Μείζων

                        (άρθρο 2 παρ. 2)

                        380.524

                        145.740

                        3 643 500

                        14 087 019

                        17 730 519

                        0

                        ΣΥΝΟΛΟ

                        17 730 519

                        0

               Σύμφωνα με το άρθρο 10 παράγραφος 1 του κανονισμού για το ΠΔΠ, το συνολικό ποσό που ήταν διαθέσιμο για κινητοποίηση του ΤΑΕΕ στις αρχές του 2018 ανερχόταν σε 421 142 057 EUR και είναι το άθροισμα του υπόλοιπου ποσού των κονδυλίων του έτους 2018 ύψους 280 371 754 EUR (δηλ. 574 342 834 EUR μείον 293 971 080 EUR που κινητοποιήθηκαν ήδη το 2017
                  4
               ), και του υπόλοιπου ποσού των κονδυλίων του έτους 2017 ύψους 140 770 303 EUR που παρέμεινε αδιάθετο και μεταφέρθηκε στο 2018.

               Το ποσό που μπορεί να κινητοποιηθεί στο παρόν στάδιο του έτους 2018 ανέρχεται σε 139 397 191 EUR. Αντιστοιχεί στο συνολικό ποσό που ήταν διαθέσιμο για την κινητοποίηση του ΤΑΕΕ στις αρχές του 2018 (421 142 057 EUR), μείον το παρακρατηθέν ποσό ύψους 143 585 709 EUR προκειμένου να τηρηθεί η υποχρέωση δέσμευσης του 25 % των ετήσιων πιστώσεων του 2018 μέχρι την 1η Οκτωβρίου 2018, όπως προβλέπεται στο άρθρο 10 παράγραφος 1 του κανονισμού για το ΠΔΠ, μείον 104 166 951 EUR που κινητοποιήθηκαν για την Ελλάδα, την Ισπανία, τη Γαλλία και την Πορτογαλία
                  5
                και μείον 33 992 206 EUR που κινητοποιήθηκαν για τη Βουλγαρία, την Ελλάδα, τη Λιθουανία και την Πολωνία
                  6
                στις αρχές του τρέχοντος έτους.

                        Συνοπτικός πίνακας χρηματοδότησης για το ΤΑΕΕ

                        Ποσό

                        σε EUR

                        Κονδύλια του 2017 που μεταφέρθηκαν στο 2018

                        140 770 303

                        Κονδύλια του 2018

                        574 342 834

                        Κονδύλια του 2018 χορηγηθέντα εμπροσθοβαρώς το 2017 σύμφωνα με το άρθρο 10 παράγραφος 2 του κανονισμού για το ΠΔΠ

                        -293 971 080

                        ----------------

                        Σύνολο διαθέσιμο στις αρχές του 2018

                        421 142 057

                        Μείον τα ποσά που έχουν ήδη κινητοποιηθεί το 2018 για την Ελλάδα, την Ισπανία, τη Γαλλία και την Πορτογαλία

                        -104 166 951

                        Μείον τα ποσά που έχουν ήδη κινητοποιηθεί το 2018 για τη Βουλγαρία, την Ελλάδα, τη Λιθουανία και την Πολωνία

                        - 33 992 206

                        Μείον 25 % των κονδυλίων του 2018 που παρακρατούνται

                        -143 585 709

                        ----------------

                        Μέγιστο ποσό που είναι επί του παρόντος διαθέσιμο (πιστώσεις 2017 + 2018)

                        139 397 191

                        Συνολικό ποσό της ενίσχυσης που προτείνεται να κινητοποιηθεί για τη Λετονία

                        - 17 730 519

                        Εναπομένοντα διαθέσιμα έως την 1η Οκτωβρίου 2018

                        121 666 672

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Λετονία

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  7
               , και ιδίως το άρθρο 4 παράγραφος 3,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  8
               , και ιδίως το σημείο 11,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από φυσικές καταστροφές.

               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 000 000 EUR (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  9
               .

               (3)Στις 14 Νοεμβρίου 2017, η Λετονία υπέβαλε αίτηση για την κινητοποίηση του Ταμείου, έπειτα από μακρά περίοδο έντονων βροχοπτώσεων κατά τη διάρκεια του θέρους και του φθινοπώρου του 2017 με αποτέλεσμα τον κορεσμό των εδαφών και επακόλουθες πλημμύρες.

               (4)Η αίτηση της Λετονίας πληροί τις προϋποθέσεις για την καταβολή οικονομικής ενίσχυσης από το Ταμείο, όπως ορίζεται στο άρθρο 4 του κανονισμού (ΕΚ) αριθ. 2012/2002.

               (5)Επομένως, θα πρέπει να κινητοποιηθεί το Ταμείο για την καταβολή οικονομικής ενίσχυσης στη Λετονία.

               (6)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία έκδοσής της,

               (7)Με την απόφαση 2018/508 της 27ης Μαρτίου 2018
                  10
               , το Ταμείο κινητοποιήθηκε με σκοπό να παράσχει το ποσό των 50 000 000 EUR σε πιστώσεις ανάληψης υποχρεώσεων και σε πιστώσεις πληρωμών για την πληρωμή προκαταβολών για το οικονομικό έτος 2018. Οι εν λόγω πιστώσεις χρησιμοποιήθηκαν σε πολύ περιορισμένο βαθμό. Κατά συνέπεια, υπάρχουν περιθώρια να καταβληθεί το συνολικό ποσό για την παρούσα κινητοποίηση μέσω της ανακατανομής των πιστώσεων που κινητοποιήθηκαν για την πληρωμή προκαταβολών στον γενικό προϋπολογισμό της Ευρωπαϊκής Ένωσης για το οικονομικό έτος 2018.

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 17 730 519 EUR στη Λετονία, σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Εφαρμόζεται από … [την ημερομηνία της έκδοσής της]**.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                     (1)

                        Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΕΕ L 311 της 14.11.2002, σ. 3), όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014 (ΕΕ L 189 της 27.6.2014, σ. 143).

                     (2)

                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (3)

                        ΕΕ C 373 της 20.12.2013, σ. 1.

                     (4)

                        Απόφαση (ΕΕ) 2017/1599 του Ευρωπαϊκού Κοινοβουλίου και του Συμβουλίου της 13ης Σεπτεμβρίου 2017 σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ιταλία (ΕΕ L 245 της 23.9.2017) και διορθωτικός προϋπολογισμός αριθ. 4/2017 που τη συνοδεύει (ΕΕ L 330 της 13.12.2017).

                     (5)

                        Απόφαση (ΕΕ) 2018/846 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ελλάδα, την Ισπανία, τη Γαλλία και την Πορτογαλία (ΕΕ L 144 της 8.6.2018, σ. 3-4) και διορθωτικός προϋπολογισμός αριθ. 1/2018 που τη συνοδεύει (ΕΕ L 191 της 27.7.2018, σ. 1-22).

                     (6)

                        Απόφαση του Ευρωπαϊκού Κοινοβουλίου και του Συμβουλίου της 11ης Σεπτεμβρίου 2018 σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Βουλγαρία, την Ελλάδα, τη Λιθουανία και την Πολωνία (OJ L XX, XX.XX.XXX) και διορθωτικός προϋπολογισμός αριθ. 4/2018 που τη συνοδεύει (OJ L XX, XX.XX.XXX).

                     (7)

                        ΕΕ L 311 της 14.11.2002, σ. 3.

                     (8)

                        ΕΕ C 373 της 20.12.2013, σ. 1.

                     (9)

                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (10)

                        ΕΕ L 83 της 27.3.2018, σ. 13.